Постоянните коллекции разглеждат събития, които са повратни моменти в историята на съвременна Гърция – от началото на XX век до освобождението в края на Втората световна война. Те включват фотографии, униформи на гръцката армия, ВВС и ВМФ, макети на оръдия и кораби, произведения на изкуството, карти, пощенски картички и подобни експонати от армиите на други балкански страни. Тези експонати обхващат Гръцката революция, борбата за Македония, Балканските войни, Първата световна война, Малоазийския поход на гръцката армия, Итало-гръцката война, отбраната на линията „Метаксас“ в Източна Македония през 1941 г., Критската операция, окупацията на Гърция и гръцката национална съпротива, участието на гръцката армия в съюзническите операции в Северна Африка, Италия и Нормандия, освобождението на страната от окупацията. Освен изложбените зали, Военният музей разполага с амфитеатър, многофункционална зала и богата библиотека от исторически и военни публикации. Всички издания на Министерството на отбраната, Отдела по военна история и Военния музей се продават в книжарницата на музея